CELEX: C2005/182/42
Language: el
Date: 2005-07-23 00:00:00
Title: Υπόθεση C-183/05: Προσφυγή της Επιτροπής των Ευρωπαϊκών Κοινοτήτων κατά της Ιρλανδίας, που ασκήθηκε στις 22 Απριλίου 2005

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/22
            
         Προσφυγή της Επιτροπής των Ευρωπαϊκών Κοινοτήτων κατά της Ιρλανδίας, που ασκήθηκε στις 22 Απριλίου 2005
   (Υπόθεση C-183/05)
   (2005/C 182/42)
   γλώσσα διαδικασίας: η αγγλική
   Η Επιτροπή των Ευρωπαϊκών Κοινοτήτων, εκπροσωπούμενη από τον Michel Van Beek, επικουρούμενο από τον Matthieu Wemaëre, avocat, με τόπο επιδόσεων στο Λουξεμβούργο, άσκησε προσφυγή στις 22 Aπριλίου 2005 ενώπιον του Δικαστηρίου των Ευρωπαϊκών Κοινοτήτων κατά της Ιρλανδίας.
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιρλανδία, περιορίζοντας τη μεταφορά στην ιρλανδική έννομη τάξη των διατάξεων του άρθρου 12, παράγραφος 2, και του άρθρου 13, παράγραφος 1, στοιχείο β', της οδηγίας 92/43/ΕΟΚ για τη διατήρηση των φυσικών οικοτόπων καθώς και της άγριας πανίδας και χλωρίδας (1) στα είδη που απαριθμούνται στο παράρτημα IV της οδηγίας τα οποία απαντώνται στην Ιρλανδία, παρέβη τις υποχρεώσεις που υπέχει από τα εν λόγω άρθρα 12, παράγραφος 2, και 13, παράγραφος 1, στοιχείο β', της οδηγίας αυτής και την υποχρέωση που υπέχει από τη Συνθήκη·
            
         
               —
            
            
               να αναγνωρίσει ότι η Ιρλανδία, παραλείποντας να λάβει όλα τα συγκεκριμένα μέτρα που είναι αναγκαία για να μεταφέρει αποτελεσματικώς το σύστημα της αυστηρής προστασίας που απαιτεί το άρθρο 12, παράγραφος 1, της οδηγίας 92/43/ΕΟΚ, παρέβη τις υποχρεώσεις που υπέχει από το εν λόγω άρθρο 12, παράγραφος 1, της οδηγίας αυτής και την υποχρέωση που υπέχει από τη Συνθήκη·
            
         
               —
            
            
               να αναγνωρίσει ότι η Ιρλανδία, διατηρώντας διατάξεις της ιρλανδικής νομοθεσίας που δεν συνάδουν με τις διατάξεις των άρθρων 12, παράγραφος 1, και 16 της οδηγίας 92/43/ΕΟΚ, παρέβη τις υποχρεώσεις που υπέχει από τα εν λόγω άρθρα 12, παράγραφος 1, και 16, της οδηγίας αυτής και την υποχρέωση που υπέχει από τη Συνθήκη·
            
         
               —
            
            
               να καταδικάσει την Ιρλανδία στα δικαστικά έξοδα.
            
         Ισχυρισμοί και κύρια επιχειρήματα:
   Η Επιτροπή ισχυρίζεται ότι η Ιρλανδία δεν συμμορφώθηκε προς την οδηγία 92/43/ΕΟΚ για τους εξής λόγους:
   
               —
            
            
               Η μεταφορά του άρθρου 12, παράγραφος 2, της οδηγίας 92/43/ΕΟΚ (οδηγία για τους οικότοπους) στην ιρλανδική έννομη τάξη είναι ατελής καθόσον απαγορεύει την κατοχή, τη μεταφορά, την πώληση, ή την ανταλλαγή και την προσφορά προς πώληση ή ανταλλαγή των ειδών που απαριθμούνται στο παράρτημα IV, στοιχείο α', της οδηγίας μόνον όσον αφορά τα ζωικά είδη που απαντώνται στην Ιρλανδία.
            
         
               —
            
            
               Η μεταφορά του άρθρου 12, παράγραφος 1, της οδηγίας στην ιρλανδική έννομη τάξη είναι ατελής καθόσον η Ιρλανδία δεν έλαβε όλα τα συγκεκριμένα μέτρα που είναι αναγκαία για την αποτελεσματική θέσπιση συστήματος αυστηρής προστασίας των ζωικών ειδών που απαριθμούνται στο παράρτημα IV, στοιχείο α', τα οποία απαντώνται στην Ιρλανδία.
            
         
               —
            
            
               Η μεταφορά των άρθρων 12, παράγραφος 1, και 16 της οδηγίας δεν είναι ορθή διότι υφίσταται παράλληλο καθεστώς παρεκκλίσεων το οποίο δεν συνάδει με το περιεχόμενο και τις προϋποθέσεις εφαρμογής του άρθρου 16 και οδηγεί σε μη τήρηση εκ μέρους της Ιρλανδίας της υποχρεώσεως που υπέχει από το άρθρο 12, παράγραφος 1, να θεσπίσει και να διατηρήσει σύστημα αυστηρής προστασίας των ζωικών ειδών που απαριθμούνται στο παράρτημα IV, στοιχείο α', της οδηγίας.
            
         
      (1)  ΕΕ L 206 της 22.07.1992, σ. 7.